text: дейности, обмена на данни и информация, научното и техническо сътрудничество и други дейности, свързани със сътрудничеството, които могат да провеждат съвместно с цел подобряване на качеството и нивото на техническото си законодателство за морското оборудване и ефективно използване на ресурсите за развитие на техническите разпоредби.3. Относно продуктите, които не са включени в приложение II към момента на влизане в сила на настоящото споразумение или за които съответствието на техническите изисквания е отменено или временно прекратено, страните се задължават да преразгледат съответните си технически изисквания, с цел установяването на взаимно признаване в рамките на възможното. Страните ще определят работна програма и график за хармонизирането на техническите си изисквания и ще предприемат подходящите дейности във връзка с международните стандарти. Страните ще се постараят да хармонизират техническите си изисквания в рамките на възможното въз основа на съществуващите международни инструменти, с оглед постигането на целта на националните си законодателства, а именно е повишаването на морската безопасност и предотвратяването на замърсяването на морската среда.4. Когато страните решат, че могат да установят съответствие за даден продукт и съответните законови, подзаконови и административни разпоредби не противоречат на това, съвместният комитет взима решение за промяна на приложение II.Член 12Сътрудничество в областта на оценката на съответствието1. При нужда страните и техните органи, компетентни по въпросите, свързани с оценката на съответствието, се консултират с цел запазването на взаимното доверие в процедурите си за оценка на съответствието и в органите за оценка на съответствието. Например може да става дума за сравняване на методите за оценка и контрол на техническите компетенции и способности на тези органи и със съгласието на двете страни, за съвместно участие в одити/проверки на дейностите свързани с оценяването на съответствието или други форми на оценка от страна на органите за оценяване на съответствието.2. Страните насърчават своите органи за оценка да участват в дейностите, свързани с координацията и сътрудничеството, които организират поотделно или заедно.ГЛАВА 5МЕРКИ ЗА КОНТРОЛ И ЗАЩИТАЧлен 13Контрол на органите за оценка на съответствието1. Страните се уверяват, че органите им за оценка на съответствието са или продължават да бъдат в състояние правилно да оценяват съответствието на продуктите или процесите, съгласно действащите законови, подзаконови и административни разпоредби. В тази връзка, според случая, те упражняват или възлагат упражняването на постоянен контрол върху своите органи за оценка на съответствието и/или или оторизираните лаборатории, като редовно извършват одити или оценки.2. В случай че една от страните има обективни причини за оспорване на техническата компетентност на другата страна, тя я уведомява за това. Подобно оспорване може да бъде направено, само ако е обективно оправдано и мотивирано. Другата страна представя в най-кратък срок информация, целяща да обори оспорването или да отстрани недостатъците, на които то се основава. При нужда въпросът се разглежда в съвместния комитет. В случай на несъгласие относно компетентността на органа за оценка на съответствието, оспорващата страна може да откаже да даде маркировката си и/или номерацията си на органа, обект на оспорването, както и да откаже да признае сертификатите за съответствие, издадени от последния.Член 14Контрол на пазара1. Никоя от разпоредбите на настоящото споразумение няма за цел да ограничи правото на регулиращия


text: орган да вземе незабавно всички подходящи мерки в случай че установи, че даден продукт може:а) да застраши здравето и/или безопасността на екипажа, на пътниците или на други лица или да навреди на морската околна среда, дори и ако този продукт е правилно инсталиран, поддържан и се използва по предназначение;б) да не отговаря на законовите, подзаконовите или административните разпоредби, попадащи в приложното поле на споразумението; илив) да неудовлетворява по друг начин дадено изискване, попадащо в приложното поле на споразумението.Такива мерки могат да бъдат свързани с изтегляне на продуктите от пазара, със забрана на продажбата им, с ограничаване на свободното им движение, с нареждане за изваждането им от употреба и предотвратяването на подобни проблеми, по-специално чрез забрана на вноса им. Ако регулиращият орган предприеме подобни мерки, той уведомява за тях другата страна в срок от петнадесет дни след приемането им, като обосновава решението си.2. Никоя от разпоредбите на настоящото споразумение не пречи на страните да изтеглят от пазара продуктите, които не отговарят на техническите изисквания на една от страните.3. Страните се споразумяват граничният контрол на сертифицираните, етикетирани или маркирани, продукти, съгласно разпоредбите на страната-вносител, предвидени в приложение I да се извършва възможно най-бързо. Що се отнася до проверките, свързани с вътрешното движение на продуктите на съответните територии, страните се споразумяват, че те се осъществяват по същия начин, както когато става дума за подобни национални продукти.Член 15Спиране на взаимното признаване1. Ако дадена страна счете, че равностойността на техническите изисквания, свързани с един или няколко продукта от приложение II, не се поддържа или не може да бъде поддържана, тя уведомява за това другата страна, като ѝ представя обективните основания. Съвместният комитет се сезира за всяко оспорване на равностойността. Ако съвместният комитет не стигне до решение в срок от 60 дни, считано от момента на сезирането му, задължението за взаимно признаване на тези продукти се спира от едната или от двете страни. Спирането остава в сила до взимането на решение от съвместния комитет.2. Съвместният комитет актуализира приложение II, като взима решение за съобразяване със спирането на взаимното признаване на въпросните продукти. Страните се споразумяват да си сътрудничат съгласно разпоредбите на член 11 с цел възстановяване на равностойността в рамките на възможното.3. В случай на спиране на взаимното признаване на техническите изисквания, предвидени в приложение II, страните не са обвързани от задълженията, предвидени в член 3 от настоящото споразумение по отношение на даден продукт. Въпреки това страната-вносител продължава да признава сертификатите за съответствие, издадени за продукти, допуснати на нейния пазар, издадени преди спирането на взаимното признаване, освен при наличие на противоположно решение на един от регулиращите ѝ органи, поради застрашаване на здравето, безопасността или околната среда или неспазване на други разпоредби от настоящото споразумение.Член 16Система на предупреждениеСтраните установяват система за взаимно предупреждение между своите регулиращи органи с цел да се информират взаимно за продуктите, които са се оказали несъответстващи на действащите технически изисквания или които могат да представляват пряка опасност за здравето, безопасността или околната среда.ГЛАВА 6ДОПЪЛНИТЕЛНИ РАЗПОРЕДБИЧлен 17Поверителност1. Страните се споразумяват да запазят, доколкото се изисква от съответното си законодателство, поверителността на информацията, обменяна в

type: contracts

jurisdiction: EU


text: рамките на настоящото споразумение. По-специално страните се въздържат и не разрешават на органите за оценка на съответствието да разпространяват информацията, обменяна в рамките на настоящото споразумение, която представлява търговска или финансова тайна или данните свързани с текущо разследване.2. Страните или техните органи за оценка на съответствието могат, при обмена на информация с техните колеги, да уточнят кои данни да не бъдат разпространявани.3. Всяка страна взима всички разумни мерки, за да попречи на непозволеното разпространяване на информацията, обменяна в рамките на настоящото споразумение.Член 18ТаксиСтраните се стремят да осигурят пропорционалността на таксите за услугите, свързани с предмета на настоящото споразумение, на предоставените услуги. За процедурите на оценка на съответствието, включени в настоящото споразумение, всяка страна следи да не изисква такси за оценките на съответствието, направени от другата страна.Член 19Териториално действие1. Настоящото споразумение се прилага, от една страна, на териториите, на които се прилага Договорът за създаването на Европейската общност, при условията, предвидени в него, и от друга страна, на територията на САЩ.2. Без да се нарушават разпоредбите на параграф 1, споразумението се прилага за корабите, плаващи под знамето на едната или другата страна или на дадена държава-членка, извършващи международни пътувания.Член 20Споразумения с други държави1. Освен в случай на писмено съгласие на страните, задълженията по силата на споразумения за взаимно признаване, сключени от една от страните с трета страна, не се прилагат към другата страна по отношение на приемането на резултатите от процедурите за оценка на съответствието, извършени в третата страна.2. С цел улесняването на търговията с морското оборудване с други страни, Европейската общност и САЩ се задължават да разгледат възможността да се сключи многостранно споразумение с други заинтересовани страни в областите, обхванати от настоящото споразумение.ГЛАВА 7ЗАКЛЮЧИТЕЛНИ РАЗПОРЕДБИЧлен 21Влизане в сила, промени и прекратяване1. Настоящото споразумение влиза в сила на първия ден от втория месец, считано от датата, на която страните са се уведомили с писмо за приключването на съответните процедури за влизането в сила на настоящото споразумение.2. Настоящото споразумение може да бъде изменяно съгласно член 7 или от страните.3. Всяка от страните може да прекрати това споразумение с писмено предизвестие от шест месеца до другата страна.4. След прекратяването на това споразумение страните продължават да признават издадените преди това сертификати за съответствие съгласно това споразумение от органите за оценка на съответствието, освен ако няма противоречащо решение на регулиращите органи поради вреда за здравето, безопасността или околната среда или незачитане на разпоредбите на това споразумение.Член 22Заключителни разпоредби1. Настоящото споразумение не засяга правата и задълженията на страните по друго международно споразумение.2. Страните периодично преразглеждат действието на настоящото споразумение, като първото преразглеждане се прави най-късно две години след влизането му в сила.5. Настоящото споразумение е съставено в два оригинални екземпляра на немски, английски, датски, испански, финландски, френски, гръцки, италиански, нидерландски, португалски и шведски език, като всички тези текстове са автентични. В случай на разлики при превода, определяща роля има английският текст.Hecho en Washington D.C., el veintisiete de febrero del dos mil quatro.Udfærdiget i Washington D.C. den syvogtyvende februar to tusind og fire.Geschehen zu Washington D.C. am siebenundzwanzigsten Februar zweitausendundvier.Έγινε στιν Ουάσιγκτον D.C., στις είκοσι εφτά Φεβρουαρίου


text: δύο χιλιάδες τέσσερα.Done at Washington D.C. on the twenty-seventh day of February in the year two thousand and four.Fait à Washington D.C., le vingt-sept février deux mille quatre.Fatto a Washington D.C., addi' ventisette febbraio duemilaquattro.Gedaan te Washington D.C., de zevenentwintigste februari tweeduizendvier.Feito em Washington D.C., em vinte e sete de Fevereiro de dois mil e quatro.Tehty Washington D.C.:ssä kahdentenakymmenentenäseitsemäntenä päivänä helmikuuta vuonna kaksituhattaneljä.Som skedde i Washington D.C. den tjugosjunde februari tjugohundrafyra.Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar+++++ TIFF +++++Por los Estados Unidos de AméricaFor Amerikas Forenede StaterFür die Vereinigten Staaten von AmerikaΓια τις Ηνωμένες Πολιτείες της ΑμερικήςFor the United States of AmericaPour les États-Unis d'AmériquePer gli Stati Uniti d'AmericaVoor de Verenigde Staten van AmerikaPelos Estados Unidos da AméricaAmerikan yhdysvaltojen puolestaPå Amerikas förenta staters vägnar+++++ TIFF +++++--------------------------------------------------ПРИЛОЖЕНИЕ IЗаконови, подзаконови и административни разпоредби- Законови, подзаконови и административни разпоредби на Европейската общност:Директива 96/98/ЕО на Съвета от 20 декември 1996 г. относно морското оборудване с измененията към нея.Страните признават, че "Наръчник за приложение на директивите, изготвени въз основа новия и глобалния подход" дава полезни насоки за прилагане на процедурите за оценка на съответствието съгласно тази директива.- Законови, подзаконови и административни разпоредби на САЩ:Дял 46 от U.S.C., раздел. 3306Дял 45 от CFR, раздели от 159 до 165--------------------------------------------------ПРИЛОЖЕНИЕ IIПродукти, обхванати от споразумението за взаимно признаванеСпасително оборудванеНаименование на продукта | Международни инструменти, свързани с изискванията за производството, функционирането и изпитванията [1] | Технически изисквания на ЕО, номер на члена, посочен в приложение А 1 на директива 96/98/ЕО, съответно изменена | Технически изисквания на САЩ |Спасителни кръгове, самозадействащи се димни сигнали Забележка: Срокът на годност не може да надвишава 48 месеца от датата на производство | LSA Code, раздели 1.2 et 2.1.3; Препоръка за изпитванията, раздел 1, точки от 4.1 до 4.5 et 4.8, и дял 2, раздел 4; IMO MSC/Circ.980, раздел 3.3. | A.1/1.3 | Guidelines for Approval of "SOLAS" Pyrotechnic Devices, October 1998 |Сигнални ракети тип "парашут" (пиротехника) Забележка: Срокът на годност не може да надвишава 48 месеца от месеца на производство | LSA Code, раздели 1.2 et 3.1; Препоръка за изпитванията, дял 1, точки от 4.1 до 4.6 и дял 2, раздел 4; IMO MSC/Circ.980, раздел 3.1. | A.1/1.8 | Guidelines for Approval of "SOLAS" Pyrotechnic Devices, October 1998 |Ръчни сигнални ракети (пиротехника) Забележка: Срокът на годност не може да надвишава 48 месеца от месеца на производство. | LSA Code, раздели 1.2 et 3.2; Препоръка за изпитванията, дял 1, точки от 4.1 до 4.5 и 4.7, и дял 2, раздел 4; IMO MSC/Circ.980, раздел 3.2. | A.1/1.9 | Guidelines for Approval of "SOLAS" Pyrotechnic Devices, October 1998 |Димни сигнали с положителна плавателност (пиротехника) Забележка: Срокът на годност не може да надвишава 48 месеца от месеца на производство. | LSA Code, раздели 1.2 et 3.3; Препоръка за изпитванията, дял 1, точки от 4.1 до 4.5 и 4.8; и дял 2, раздел 4; IMO MSC/Circ.980, раздел 3.3. | A.1/1.10 | Guidelines for


text: Approval of "SOLAS" Pyrotechnic Devices, October 1998 |Линометателни устройства (пиротехника) Забележка: Срокът на годност не трябва да надвишава 48 месеца от месеца на производство. | LSA Code, раздели 1.2 и 7.1; Препоръка за изпитванията, дял 1, раздел 9 и дял 2, раздел 4; IMO MSC/Circ.980, раздел 7.1. | A.1/1.11 | Guidelines for Approval of "SOLAS" Pyrotechnic Devices, October 1998 |Твърди спасителни плотове Забележка: Спасителната чанта не се обхваща от споразумението | LSA Code, раздели 1.2, 4.1 и 4.3; Препоръка за изпитванията, дял 1, точки От 5.1 до 5.16 и 5.20; IMO MSC/Circ.811; IMO MSC/Circ.980, раздел 4.2; IMO MSC/Circ.1006 или друг подходящ стандарт за използваните материали в корпуса или прилагането на огнеупорен материал | A.1/1.13 | Rigid Liferaft – Coast Guard (GMSE- 4) Review Checklist, 27 July 1998 |Автоматични самоизправящи се спасителни плотове Забележка: Спасителната чанта не се обхваща от споразумението | LSA Code, раздели 1.2, 4.1 и 4.3; Препоръка за изпитванията, дял 1, точки от 5.1 до 5.16 и от 5.18 до 5.21; IMO MSC/Circ.809; IMO MSC/Circ.811; IMO MSC/Circ.980, раздел 4.2; IMO MSC/Circ.1006 или друг подходящ стандарт за използваните материали в корпуса или прилагането на огнеупорен материал. | A.1/1.14 | Rigid Liferaft – Coast Guard (GMSE- 4) Review Checklist, 27 July 1998 |Покрити обратими спасителни плотове Забележка: Спасителната чанта не се обхваща от споразумението | LSA Code, раздели 1.2, 4.1 и 4.3; Препоръка за изпитванията, дял 1, точки от 5.1 до 5.16, 5.18 и 5.21; IMO MSC/Circ.809; IMO MSC/Circ.811; IMO MSC/Circ.980, раздел 4.2; IMO MSC/Circ.1006 или друг подходящ стандарт за използваните материали в корпуса или прилагането на огнеупорен материал | A.1/1.15 | Rigid Liferaft – Coast Guard (GMSE- 4) Review Checklist, 27 July 1998 |Устройства за свободно изплаване на спасителните плотове (хидростатични разединители) | LSA Code, раздели 1.2 и 4.1.6.3; Препоръка за изпитванията, дял 1, раздел 11 IMO MSC/Circ.980, раздел 4.3.1; | A.1/1.16 | 46 CFR 160 062 |Освобождаващ механизъм за а)спасителни лодки и дежурни лодки;б)спасителни плотове, спускани на вода посредством талия или талии | LSA Code, раздели 1.2 и 6.1.5; Препоръка за изпитванията, дял 1, раздел 8.2 и дял 2, точки от 6.2.1 до 6.2.4; IMO MSC/Circ.980, раздел 6.1.3. | A.1/1.26 | (Няма нито една разпоредба в допълнение към международните инструменти) |Морски системи за евакуация |Само за системи за автоматично освобождаване чрез весилка | LSA Code, раздели 1.2 и 6.2; Препоръка за изпитванията, дял 1, раздел 12; IMO MSC/Circ.980, раздел 6.2. | A.1/1.27 | (Няма нито една разпоредба в допълнение към международните инструменти) |Противопожарна защитаНаименование на продукта | Международни инструменти, свързани с изискванията за производството, функционирането и изпитванията | Технически изисквания на ЕО, номер на члена, посочен в приложение А 1 на директива 96/98/ЕО, изменена | Технически изисквания на САЩ |Първични палубни покрития | Code FTP, приложение 1, дялове 2 & 6, приложение 2; Резолюция IMO A.687(17); MSC/Circ.916; MSC/Circ. 1004. | A.1/3.1 | (Няма нито една разпоредба в допълнение към международните инструменти) |Огнеупорни прегради от клас "A" и "B", а именно: Прегради (без отвори) Мостове Противопожарни врати (с отвори до 645 cm2) Тавани и подове | SOLAS II-2/3.2; II-2/3.4;


text: Code FTP, приложение 1, дял 3, и приложение 2; Резолюция IMO A 754(18); MSC/Circ.916; MSC/Circ.1004; MSC/Circ.1005. | A.1/3.11 | (Няма нито една разпоредба в допълнение към международните инструменти) |Негорими материали | SOLAS II-2/3.33; Code FTP, приложение 1, дял 1, и приложение 2. | A.1/3.13 | (Няма нито една разпоредба в допълнение към международните инструменти) |Противопожарни врати Само вратите без отвори или с отвори с обща повърхност до 645 см2 за пано. Одобряват след проверка на максималния размер на вратите. Вратите трябва да се използват след изпитване за огнеустойчивост. | SOLAS II-2/9.4.1.1.2, II-2/9.4.1.2.1, и II-2/9.4.2; Code FTP, приложение 1, дял 3; Резолюция IMO A 754(18); MSC/Circ.916; MSC/Circ. 1004. | A.1/3.16 | (Няма нито една разпоредба в допълнение към международните инструменти) |Компонентни системи за управление на противопожарни врати | SOLAS II-2/9.4.1.1.4; Сборник HSC de 1994, точка 7.9.3.3; Сборник HSC от 2000 г., точка 7.9.3.3; Code FTP, приложение 1, дял 4. | A.1/3.17 | (Няма нито една разпоредба в допълнение към международните инструменти) |Материали за повърхности и подови настилки, характеризиращи се с ниска скорост на разпространение на пламъка. Само за изложените повърхности на таваните, стените и подовете. Не се отнася до тръбите, покритията на тръбите и кабелите. | SOLAS II-2/3.29; Сборник HSC от 1994 г., точки 7.4.3.4.1 и 7.4.3.6; Сборник HSC от 2000 г., точки 7.4.3.4.1 и 7.4.3.6; Code FTP, приложение 1, дялове 2 & 5, и приложение 2; Резолюция IMO A.653(16); ISO 1716 (1973); MSC/Circ. 916, MSC/Circ. 1004 и MSC/Circ. 1008. | A.1/3.18 | (Няма нито една разпоредба в допълнение към международните инструменти) |Драперии, завеси, и други висящи текстилни материали и покрития | SOLAS II-2/3.40.3; Code FTP, приложение 1, дял 7. | A.1/3.19 | (Няма нито една разпоредба в допълнение към международните инструменти) |Мека мебел | Code FTP, приложение 1, дял 8; Резолюция IMO A.652 (16). | A.1/3.20 | (Няма нито една разпоредба в допълнение към международните инструменти) |Постелъчни принадлежности | Code FTP, приложение 1, дял 9; Резолюция IMO A.688 (17). | A.1/3.21 | (Няма нито една разпоредба в допълнение към международните инструменти) |Автоматични противопожарни предпазители | SOLAS II-2/9.4.1.1.8 et II-2/9.7.3.1.2; Code FTP, приложение 1, дял 3; Резолюция IMO A 754(18); MSC/Circ. 916. | A.1/3.22 | (Няма нито една разпоредба в допълнение към международните инструменти) |Прорези през прегради от клас A проходи за електрически кабели, прорези за тръби, вентилационни канали, шахти и др. | SOLAS II-2/9.3.1; Code FTP, приложение 1, дял 3; Резолюция IMO A 754(18); MSC/Circ. 916 и MSC/Circ. 1004. | A.1/3.26 | (Няма нито една разпоредба в допълнение към международните инструменти) |Прорези през прегради от клас B проходи за тръби, различни от стоманените и медните | SOLAS II-2/9.3.2.1; Code FTP, приложение 1, дял 3; Резолюция IMO A 754(18); MSC/Circ. 916 et MSC/Circ. 1004. | A.1/3.27 | (Няма нито една разпоредба в допълнение към международните инструменти) |Навигационно оборудванеНаименование на продукта | Международни инструменти, свързани с изискванията за производството, функционирането и изпитванията | Технически изисквания на ЕО, номер на члена, посочен в приложение А 1 на директива 96/98/ЕО, изменена | Технически изисквания на САЩ |Магнитен компас | SOLAS V/19.2.1.1; Резолюция IMO A


text: 382 (X); Резолюция IMO A.694 (17); ISO 449 (1997), ISO 694 (2000), ISO 1069 (1973), ISO 2269 (1992), IEC 60945 (1996). | A.1/4.1 | Navigation and Vessel Inspection Circular NVIC 8-01, enclosure (4), 2/165.101. |Устройство излъчващо магнитен курс | Резолюция IMO MSC 86 (70), приложение 2; Резолюция IMO A.694 (17); ISO 11606 (2000), IEC 60945 (1996), IEC 61162. | A.1/4.2 | Navigation and Vessel Inspection Circular NVIC 8-01, enclosure (4), 2/165.102. |Жирокомпас | Резолюция IMO A.424 (XI); Резолюция IMO A.694 (17); ISO 8728 (1997), IEC 60945 (1996), IEC 61162 | A.1/4.3 | Navigation and Vessel Inspection Circular NVIC 8-01, enclosure (4), 2/165.103. |Ехолоти | Резолюция IMO A.224 (VII), изменена с Резолюция IMO MSC 74 (69), приложение 4, Резолюция IMO A.694 (17); ISO 9875 (2000), IEC 60945 (1996), IEC 61162 | A.1/4.6 | Navigation and Vessel Inspection Circular NVIC 8-01, enclosure (4), 2/165.107. |Оборудване за измерване на скоростта и разстоянието (ОИСР) | Сборник HSC de 1994, точка 13.3.2; Сборник HSC de 2000, точка 13.3.2; Резолюция IMO A.824(19), изменена с резолюция IMO MSC 96(72); Резолюция IMO A.694 (17); IEC 60945 (1996), IEC 61023 (1999), IEC 61162. | A.1/4.7 | Navigation and Vessel Inspection Circular NVIC 8-01, enclosure (4), 2/165.105. |Индикатор на ъгловата скорост на поворота | Резолюция IMO A.694 (17); Резолюция IMO A.526 (13); IEC 60945 (1996), IEC 61162. | A.1/4.9 | Navigation and Vessel Inspection Circular NVIC 8-01, enclosure (4), 2/165.106. |Оборудване за системата "Loran-C" | Резолюция IMO A.694 (17); Резолюция IMO A.818 (19); IEC 61075 (1991), IEC 60945 (1996), IEC 61162. | A.1/4.11 | Navigation and Vessel Inspection Circular NVIC 8-01, enclosure (4), 2/165.135. |Оборудване за системата "Чайка" | Резолюция IMO A.694 (17); Резолюция IMO A.818 (19); IEC 61075 (1991), IEC 60945 (1996), IEC 61162. | A.1/4.12 | Navigation and Vessel Inspection Circular NVIC 8-01, enclosure (4), 2/165.136. |Оборудване за системата "GPS" | Резолюция IMO A.819 (19), Резолюция IMO A.694 (17); IEC 60945 (1996), IEC 61108-1 (1994), IEC 61162. | A.1/4.14 | Navigation and Vessel Inspection Circular NVIC 8-01, enclosure (4), 2/165.130. |Оборудване за системата "GLONASS" | Резолюция IMO MSC 53(66); Резолюция IMO A.694 (17); IEC 61108-2 (1998), IEC 60945 (1996), IEC 61162. | A.1/4.15. | Navigation and Vessel Inspection Circular NVIC 8-01, enclosure (4), 2/165.131. |Система за управление на курса (СУК) | SOLAS V/24.1; Резолюция IMO A 342 (IX), Изменена с резолюция IMO MSC 64 (67), приложение 3; Резолюция IMO A.694 (17); ISO 11674 (2000), IEC 60945 (1996), IEC 61162. | A.1/4.16 | Navigation and Vessel Inspection Circular NVIC 8-01, enclosure (4), 2/165.110. |Автоматична радиолокационна прокладка (САРП) (Радиолокационното оборудване със САРП трябва да има отделен сертификат в ЕС и в САЩ) | Резолюция IMO A.823 (19). Резолюция IMO A.694 (17); IEC 60872-1 (1998), IEC 61162. | A.1/4.34. | Navigation and Vessel Inspection Circular NVIC 8-01, enclosure (4), 2/165.120. |Средство за автоматично следене на цели (САСЦ) (Радиолокационното оборудване със ATA трябва да има отделен сертификат в ЕС и САЩ) | Резолюция IMO MSC 64 (67), приложение 4, домълнение 1; Резолюция IMO A.694 (17); IEC 60872-2 (1999), IEC 60945 (1996), IEC


text: 61162. | A.1/4.35 | Navigation and Vessel Inspection Circular NVIC 8-01, enclosure (4), 2/165.111. |Електронна прокладка (EA) (Радиолокационното оборудване с EA трябва да има отделен сертификат в ЕС и в САЩ) | Резолюция OMI CSM 64 (67), приложение 4, домълнение 2; Резолюция OMI A.694 (17); CEI 60872-3 (2000), CEI 60945 (1996), CEI 61162. | A.1/4.36 | Navigation and Vessel Inspection Circular NVIC 8-01, enclosure (4), 2/165.121. |Система за интегриран мостик | Резолюция IMO MSC.64 (67) приложение 1; Резолюция IMO A.694 (17); IEC 61209 (1999), IEC 60945 (1996), IEC 61162. | A.1/4.28 | Navigation and Vessel Inspection Circular NVIC 8-01, enclosure (4), 2/165.140. |Устройство за регистриране на данните за движение на кораба (УРДКР) | Резолюция IMO A.861 (20); Резолюция IMO A.694 (17); IEC 61996 (2000), IEC 60945 (1996), IEC 61162. | A.1/4.29 | Navigation and Vessel Inspection Circular NVIC 8-01, enclosure (4), 2/165.150. |Жирокомпас за бързоходни плавателни съдове | Резолюция IMO A.821 (19); Резолюция IMO A.694 (17); ISO 16328 (2001), IEC 60945 (1996), IEC 61162. | A.1/4.31 | Navigation and Vessel Inspection Circular NVIC 8-01, enclosure (4), 2/165.203. |Оборудване универсална система за автоматична идентификация | Резолюция IMO MSC.74 (69), приложение 3; Резолюция IMO A.694 (17); UIT R. M. 1371-1 (10/00) IEC 61993-2 (2002), IEC 60945 (1996), IEC 61162. | A.1/4.32 | Navigation and Vessel Inspection Circular NVIC 8-01, enclosure (4), 2/165.155. NOTE: In addition, the radio transmitter is required to be authorized by the US Federal Communications Commission |Система за управление на пътя на кораба | Резолюция IMO MSC.74 (69), приложение 2; Резолюция IMO A.694 (17); IEC 62065 (2002), IEC 60945 (1996), IEC 61162. | A.1/4.33 | Navigation and Vessel Inspection Circular NVIC 8-01, enclosure (4), 2/165.112. |Радиолокационен отражател | Резолюция IMO A 384 (X); IEC 60945 (1996), ISO 8729 (1997). | A.1/4.39 | Navigation and Vessel Inspection Circular NVIC 8-01, enclosure (4), 2/165.160. |[1] "LSA Code" се позовава на Сборника правила, приложими към спасителните средства на IМО, приет на 4 юни 1996 г. (резолюция IМО MSC.48(66))."Препоръка за изпитваниятя" съответства на препоръката на IМО за изпитванията на спасителни средства, приета на 6 ноември 1991 г. (резолюция IMO A 689(17), изменена на 11 декември 1998 г. (резолюция IMO MSC.81(70)).--------------------------------------------------ПРИЛОЖЕНИЕ IIIРегулиращи органи— Европейска общностБелгия | Ministère des communications et de l'infrastructure Administration des affaires maritimes et de la navigation Rue d'Arlon 104 B-1040 Bruxelles |Ministerie voor Verkeer en Infrastructuur Bestuur voor Maritieme Zaken en Scheepvaart Aarlenstraat 104 B-1040 Brüssel |Дания | Søfartsstyrelsen Vermundsgade 38 C DK-2100 KøbenhavnØ |Германия | Bundesministerium für Verkehr, Bau- und Wohnungswesen (BMVBW) Invalidenstraße 44 D-10115 Berlin |Гърция | ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ Γρ.Λαμπράκη 150 GR-185 18 Πειραιας |(Prekybos laivyno ministerija 150, Gr. Lampraki str. GR-185 18 Piraeus ) |Испания | Ministerio de Fomento Dirección General de la Marina Mercante. C/ Ruíz de Alarcón l ES-28071 Madrid |Франция | Ministère de l'équipement, du transport et du logement Direction des affaires maritimes et des gens de mers 3, place de Fontenoy F-75700 Paris |Ирландия | Laivybos apsaugos skyrius Jūros ir natūralių išteklių departamentas Leeson Lane IRL - Dublin 2 |Италия | Ministero


text: delle Infrastrutture e dei Trasporti Unita di Gestione del trasporto maritimo Via dell'arte, 16 IT-00144 Roma |Люксембург | Commissariat aux affaires maritimes 26 place de la Gare L-1616 Luxembourg |Нидерландия | Ministerie van Verkeer en Waterstaat Directoraat-Generaal Goederenvervoer (DGG) Directie Transportveiligheid Nieuwe Uitleg 1, Postbus 20904 NL-2500 EX Den Haag |Австрия | Bundesministerium für Verkehr, Innovation und Technologie Oberste Schiffahrtsbehörde Abteilung II/20 Radetzkystrasse 2 A-1030 Wien |Португалия | Ministério das Obras Públicas, Transportes e Habitação Palácio Penafiel rua S. Mamede ao Caldas 21 P-1149-050 Lisboa |Финландия | Liikenne-ja viestintäministeriö / kommunikationsministeriet PO Box 235 FIN-00131 Helsinki |Швеция | Sjöfartsverket S-601 78 Norrköping |Обединеното кралство | Laivybos ir pakrantės apsaugos tarnyba Spring Place 105 Commercial Road UK- Southampton SOI 5 1EG |Комисия на Европейските общности | Energijos ir transporto generalinis direktoratas Laivybos apsaugos padalinys 200, rue de la Loi B-1049 Brussels |— Съединени американски щатиUnited States Coast GuardOffice of Design and Engineering Standards (G-MSE) 2100 Second Street S.W. Washington DC 20593--------------------------------------------------


text:
 10.7.2008
 BG
 Официален вестник на Европейския съюз
 L 182/32
 РЕШЕНИЕ НА СЪВМЕСТНИЯ КОМИТЕТ НА ЕИП
 No 34/2008
 от 14 март 2008 година
 за изменение на приложение XX (Околна среда) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XX към Споразумението бе изменено с Решение на Съвместния комитет на ЕИП No 15/2008 от 1 февруари 2008 г. (1)
 (2)
 Решение 2005/381/EО на Комисията от 4 май 2005 г. за установяване на въпросник за отчитане прилагането на Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (2) следва да бъде включено в Споразумението.
 (3)
 Решение 2006/803/EО на Комисията от 23 ноември 2006 г. за изменение на Решение 2005/381/EC за установяване на въпросник за отчитане прилагането на Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (3) следва да бъде включено в Споразумението,
 РЕШИ:
 Член 1
 Приложение XX към Споразумението се изменя, както следва:
 1.
 В точка 1е (Директива 96/61/ЕО на Съвета) се добавя следното:
 „—
 32005 D 0381: Решение 2005/381/ЕО на Комисията от 4 май 2005 г. (ОВ L 126, 19.5.2005 г., стр. 43), изменено със:
 —
 32006 D 0803: Решение 2006/803/ЕО на Комисията от 23 ноември 2006 г. (ОВ L 329, 25.11.2006 г., стр. 38).“
 2.
 След точка 21ао (Решение 2006/780/ЕО на Комисията) се създава следната точка:
 „21aп.
 32005 D 0381: Решение 2005/381/EО на Комисията от 4 май 2005 г. за установяване на въпросник за отчитане прилагането на Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (ОВ L 126, 19.5.2005 г., стр. 43), изменена със:
 —
 32006 D 0803: Решение 2006/803/ЕО на Комисията от 23 ноември 2006 г. (ОВ L 329, 25.11.2006 г., стр. 38).
 За целите на настоящото споразумение разпоредбите на решението се изменят по следния начин:
 Член 2 се чете, както следва:
 „Докладите на държавите от ЕАСТ, доколкото се отнася за държава от ЕАСТ, се представят на Надзорния орган на ЕАСТ до 30 юни всяка година и покриват предходната календарна година от 1 януари до 31 декември. Първият доклад, обхващащ календарната 2008 година, се очаква на 30 юни 2009 г.““
 Член 2
 Текстовете на решения 2005/381/ЕО и 2006/803/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 15 март 2008 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП


text:
(4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 14 март 2008 година.
 За Съвместния комитет на ЕИП
 Председател
 Alan SEATTER
 (1) ОВ L 154, 12.6.2008 г., стр. 30.
 (2) ОВ L 126, 19.5.2005 г., стр. 43.
 (3) ОВ L 329, 25.11.2006 г., стр. 38.
 (4) Без отбелязани конституционни изисквания.


text:
 30.4.2014
 BG
 Официален вестник на Европейския съюз
 L 128/49
 СПОРАЗУМЕНИЕ
 между Европейския съюз и Азербайджанската република за улесняване на издаването на визи
 ЕВРОПЕЙСКИЯТ СЪЮЗ, наричан по-нататък „Съюзът“,
 и
 АЗЕРБАЙДЖАНСКАТА РЕПУБЛИКА,
 наричани по-нататък „страните“,
 КАТО ЖЕЛАЯТ да улеснят междуличностните контакти като важно условие за трайно развитие на икономическите, хуманитарните, културните, научните и други връзки чрез улесняване на издаването на визи на граждани на Съюза и Азербайджанската република на реципрочна основа,
 КАТО ИМАТ ПРЕДВИД Споразумението за партньорство и сътрудничество за създаване на партньорство между Съюза и неговите държави членки, от една страна, и Азербайджанската република, от друга страна, както и преговорите за споразумение за асоцииране между ЕС и Азербайджанската република, започнати през 2010 г.,
 КАТО ВЗЕМАТ ПРЕДВИД съвместната декларация от срещата на високо равнище на Източното партньорство, проведена на 7 май 2009 г. в Прага, в която е заявена политическа подкрепа за либерализиране на визовия режим в условия на сигурност,
 КАТО ПРИЕМАТ, че визовите облекчения не следва да водят до незаконна миграция и като отделят специално внимание на сигурността и на обратното приемане,
 КАТО ВЗЕМАТ ПРЕДВИД Протокола относно позицията на Обединеното кралство и Ирландия по отношение на пространството на свобода, сигурност и правосъдие и Протокола относно достиженията на правото от Шенген, включени в рамките на Европейския съюз, приложени към Договора за Европейския съюз и към Договора за функционирането на Европейския съюз, и като потвърждават, че разпоредбите на настоящото споразумение не се прилагат по отношение на Обединеното кралство и Ирландия,
 КАТО ВЗЕМАТ ПРЕДВИД Протокола относно позицията на Дания, приложен към Договора за Европейския съюз и към Договора за функционирането на Европейския съюз, и потвърждават, че разпоредбите на настоящото споразумение не се прилагат по отношение на Кралство Дания,
 СЕ СПОРАЗУМЯХА ЗА СЛЕДНОТО:
 Член 1
 Цел и приложно поле
 Целта на настоящото споразумение е да улесни, на основата на реципрочност, издаването на визи на гражданите на Съюза и на Азербайджанската република за планиран престой за срок от не повече от 90 дни в рамките на период от 180 дни.
 Член 2
 Обща разпоредба
 1. Визовите облекчения, предвидени в настоящото споразумение, се прилагат за граждани на Съюза и на Азербайджанската република само дотолкова, доколкото те не са освободени от визовите изисквания съгласно законовите и подзаконовите разпоредби на Азербайджанската република, на Съюза или на държавите членки, настоящото споразумение или други международни споразумения.
 2. По отношение на въпроси, които не са обхванати от настоящото споразумение, като отказ за издаване на виза, признаване на документи за пътуване, доказателство за достатъчни средства за издръжка, отказ за влизане и мерки за експулсиране, се прилага националното право на Азербайджанската република или на държавите членки или правото на Съюза.
 Член 3
 Определения
 За целите на настоящото споразумение:
 а)
 „държава членка“ означава всяка държава — членка на Европейския съюз, с изключение на Кралство Дания, Ирландия и Обединеното кралство;
 б)
 „гражданин на Съюза“ означава гражданин на държава членка по смисъла на буква а);
 в)
 „гражданин на Азербайджанската република“ означава всяко лице, което притежава гражданство на Азербайджанската република съгласно нейното действащо законодателство;
 г)
 „виза“ означава разрешение, издадено от държава членка или Азербайджанската република с цел


text:
транзитно преминаване или планиран престой с продължителност от не повече от 90 дни в рамките на който и да бил период от 180 дни на територията на държавите членки или на Азербайджанската република;
 д)
 „законно пребиваващо лице“ означава:
 —
 за Азербайджанската република: гражданин на Съюза, който е получил разрешение за временно или постоянно пребиваване за период от повече от 90 дни на територията на Азербайджанската република;
 —
 за Съюза: гражданин на Азербайджанската република, на когото е разрешено или който има право да остане за повече от 90 дни на територията на държава членка въз основа на законодателството на Съюза или на национално законодателство.
 Член 4
 Документи за доказване на целта на пътуването
 1. За следните категории граждани на Съюза и на Азербайджанската република са достатъчни следните документи за обосноваване на целта на пътуването до другата страна:
 а)
 за близки роднини — съпрузи, деца (включително осиновени), родители (включително настойници/попечители), баби и дядовци, внуци — посещаващи граждани на Европейския съюз, законно пребиваващи на територията на Азербайджанската република, или граждани на Азербайджанската република, законно пребиваващи в държавите членки, или граждани на Европейския съюз, пребиваващи на територията на държавата членка, на която са граждани, или граждани на Азербайджанската република, пребиваващи на територията на Азербайджанската република:
 —
 писмено искане от лицето домакин;
 б)
 без да се засягат разпоредбите на член 10, за членове на официални делегации, включително и постоянни членове на такива делегации, които въз основа на официална покана до държавите членки, Европейския съюз или Азербайджанската република участват в официални срещи, консултации, преговори или програми за обмен, както и в мероприятия, провеждани на територията на Азербайджанската република или на някоя от държавите членки от междуправителствени организации:
 —
 писмо от компетентен орган на държава членка или на Азербайджанската република или от институция на Европейския съюз, в което се потвърждава, че кандидатът е член на делегацията на този орган или институция или постоянен член на тази делегация, която пътува до територията на другата страна, за да участва в посочените мероприятия, придружено от копие на официалната покана;
 в)
 за делови лица и представители на стопански организации:
 —
 писмено искане от домакина — юридическо лице или дружество, организация или офис или клон на такова юридическо лице или дружество, държавни или местни органи на Азербайджанската република или на държавите членки или организационни комитети или търговско-промишлени изложения, конференции и симпозиуми, провеждани на територията на Азербайджанската република или на някоя от държавите членки, заверено от компетентните органи в съответствие с националното законодателство;
 г)
 за шофьори, извършващи услуги по международен превоз на товари и на пътници между териториите на Азербайджанската република и на държавите членки с превозни средства, регистрирани в държавите членки или в Азербайджанската република:
 —
 писмено искане от националното дружество или сдружение (съюз) на превозвачите в Азербайджанската република или националните сдружения на превозвачите на държавите членки, осъществяващи международен шосеен превоз, в което се посочват целта, маршрутът, продължителността и честотата на пътуванията;
 д)
 за ученици, студенти, лица, участващи в програма за следдипломно обучение, и придружаващи ги преподаватели, които предприемат пътувания с цел участие в обучение или образователен курс, включително в рамките на


text:
програми за обмен, както и други свързани с образованието дейности:
 —
 писмено искане или удостоверение за записване от приемащия университет, академия, институт, колеж или училище, или ученическа/студентска карта или удостоверение за курсовете, които лицето ще посещава;
 е)
 за лица, участващи в научни, академични, културни или художествени дейности, включително университетски и други програми за обмен:
 —
 писмено искане от организацията домакин за участие в тези дейности;
 ж)
 за журналисти и членове на технически екипи, които ги придружават служебно:
 —
 удостоверение или друг документ, издаден от професионална организация или от работодателя на кандидата, с който се доказва, че съответното лице има квалификация на журналист, и в който се посочва, че целта на пътуването е осъществяване на журналистическа дейност, или с който се доказва, че лицето е член на техническия екип, придружаващ журналиста служебно;
 з)
 за участници в международни спортни мероприятия и лица, които ги придружават служебно:
 —
 писмено искане от приемащата организация, компетентните органи, националните спортни федерации на държавите членки или на Азербайджанската република или Националния олимпийски комитет на Азербайджанската република или националните олимпийски комитети на държавите членки;
 и)
 за участници в официални програми за обмен, организирани от побратимени градове:
 —
 писмено искане от началника на администрацията/кмета на тези градове;
 й)
 за лица, които пътуват по медицински причини, и необходимите придружаващи лица:
 —
 официален документ от здравното заведение, потвърждаващ необходимостта от медицинско обслужване в това заведение и необходимостта от придружител, и доказателство за достатъчни финансови средства за заплащане на лечението;
 к)
 за представители на свободни професии, участващи в международни изложби, конференции, симпозиуми, семинари или други подобни мероприятия, провеждани на територията на Азербайджанската република или на държавите членки:
 —
 писмено искане от организацията домакин, потвърждаващо, че съответното лице е участник в проявата;
 л)
 за представители на организации на гражданското общество, когато предприемат пътуване с цел участие в образователни курсове, семинари, конференции, включително в рамките на програми за обмен:
 —
 писмено искане, издадено от организацията домакин, потвърждение, че лицето представлява организация на гражданското общество, и удостоверението за учредяване на такава организация от съответния регистър, издадено от държавен орган в съответствие с националното законодателство;
 м)
 роднини на посещение с цел присъствие на погребални церемонии:
 —
 официален документ, потвърждаващ смъртта, както и потвърждение на семейната или друга родствена връзка между кандидата и покойника;
 н)
 за посещение на военни и граждански гробища:
 —
 официален документ, потвърждаващ съществуването и запазването на гроба, както и семейната или друга родствена връзка между кандидата и покойника.
 2. Писменото искане по параграф 1 от настоящия член трябва да съдържа следните данни:
 а)
 за поканеното лице: име и фамилия, дата на раждане, пол, гражданство, номер на паспорта, време и цел на пътуването, брой на влизанията и, когато е приложимо, имената на съпруга(та) и децата, придружаващи поканеното лице;
 б)
 за лицето, което отправя поканата: име, фамилия и адрес;
 в)
 за юридическото лице, дружеството или организацията, които отправят поканата: пълно наименование и адрес и:
 —
 ако искането е издадено от организация или орган — името и длъжността на лицето, което подписва искането;
 —
 ако лицето, което отправя поканата, е юридическо лице или дружество, офис или


text:
клон на такова юридическо лице или дружество със седалище на територията на държава членка или в Азербайджанската република — регистрационния номер съгласно националното законодателство на съответната държава членка или съгласно законодателството на Азербайджанската република.
 3. За категориите лица по параграф 1 от настоящия член всички категории визи се издават по опростената процедура, без да се изискват друга обосновка, покана или потвърждение във връзка с целта на пътуването, предвидени от законодателството на страните.
 Член 5
 Издаване на многократни визи
 1. Дипломатическите представителства и консулските служби на държавите членки и на Азербайджанската република издават многократни визи със срок на валидност пет години на следните категории граждани:
 а)
 съпрузи, деца (включително осиновени), които са на възраст до 21 години или са на издръжка, и родители (включително настойници/попечители), посещаващи граждани на Европейския съюз, законно пребиваващи на територията на Азербайджанската република, или граждани на Азербайджанската република, законно пребиваващи на територията на държавите членки, или граждани на Европейския съюз, пребиваващи на територията на държавата членка, на която са граждани, или граждани на Азербайджанската република, пребиваващи на територията на Азербайджанската република;
 б)
 постоянни членове на официални делегации, които въз основа на официална покана до държавите членки, Европейския съюз или Азербайджанската република редовно участват в срещи, консултации, преговори или програми за обмен, както и в мероприятия, провеждани на територията на Азербайджанската република или на някоя от държавите членки от междуправителствени организации.
 Чрез дерогация от първото изречение, когато необходимостта или намерението да се пътува често или редовно са явно ограничени до по-кратък период, срокът на валидност на многократните визи е ограничен до този период, и по-специално когато:
 —
 за лицата, посочени в буква а), срокът на валидност на разрешението за законно пребиваване на гражданите на Азербайджанската република, законно пребиваващи в някоя от държавите членки, или на гражданите на Съюза, законно пребиваващи в Азербайджанската република,
 —
 за лицата, посочени в буква б), срокът на валидност на положението им на постоянни членове на официална делегация,
 е по-кратък от пет години.
 2. Дипломатическите представителства и консулските служби на държавите членки и на Азербайджанската република издават многократни визи със срок на валидност една година на следните категории граждани, при условие че през предходната година те са получили най-малко една виза, която са използвали в съответствие със законодателството за влизане и престой на посещаваната държава:
 а)
 студенти и лица, участващи в програма за следдипломно обучение, които редовно пътуват с цел участие в обучение или образователен курс, включително в рамките на програми за обмен;
 б)
 журналисти и членове на технически екипи, които ги придружават служебно;
 в)
 участници в официални програми за обмен, организирани от побратимени градове;
 г)
 шофьори, извършващи услуги по международен превоз на товари и на пътници между териториите на Азербайджанската република и на държавите членки с превозни средства, регистрирани в държавите членки или Азербайджанската република;
 д)
 лица, които се нуждаят от редовни посещения по медицински причини, и необходимите придружаващи лица;
 е)
 представители на свободни професии, участващи в международни изложения, конференции, симпозиуми, семинари и други подобни мероприятия, които редовно пътуват до Азербайджанската република или държавите членки;
 ж)
 представители на организации на гражданското общество, които


text:
редовно пътуват до Азербайджанската република или държавите членки с цел участие в образователни курсове, семинари, конференции, включително в рамките на програми за обмен;
 з)
 лица, участващи в научни, културни и художествени дейности, включително университетски и други програми за обмен, които пътуват редовно до Азербайджанската република или държавите членки;
 и)
 участници в международни спортни мероприятия и лица, които ги придружават служебно;
 й)
 членове на официални делегации, които въз основа на официална покана до държавите членки, Европейския съюз или Азербайджанската република редовно участват в срещи, консултации, преговори или програми за обмен, както и в мероприятия, провеждани на територията на Азербайджанската република или на някоя от държавите членки от междуправителствени организации;
 к)
 делови лица и представители на стопански организации, които пътуват редовно до Азербайджанската република или до държавите членки.
 Чрез дерогация от първото изречение, когато необходимостта или намерението да се пътува често или редовно са явно ограничени до по-кратък период, срокът на валидност на многократните визи е ограничен до този период.
 3. Дипломатическите представителства и консулските служби на държавите членки и на Азербайджанската република издават многократни визи със срок на валидност най-малко две години и най-много пет години на категориите лица, посочени в параграф 2 от настоящия член, при условие че през предходните две години те са използвали едногодишната многократна виза в съответствие със законодателството за влизане и престой на посещаваната държава, освен ако необходимостта или намерението да се пътува често или редовно не са явно ограничени до по-кратък период, в който случай срокът на валидност на многократната виза е ограничен до този период.
 4. Общата продължителност на престоя на територията на държавите членки или в Азербайджанската република на лицата, посочени в параграфи 1—3 от настоящия член, не надвишава 90 дни в рамките на период от 180 дни.
 Член 6
 Такси за обработка на заявленията за визи
 1. Таксата за обработка на заявленията за визи е в размер на 35 EUR.
 Посочената сума може да бъде преразгледана в съответствие с процедурата, предвидена в член 14, параграф 4.
 2. Без да се засяга параграф 3, следните категории лица са освободени от такси за обработка на заявления за визи:
 а)
 близки роднини — съпрузи, деца (включително осиновени), родители (включително настойници/попечители), баби и дядовци, внуци — на граждани на Европейския съюз, законно пребиваващи на територията на Азербайджанската република, на граждани на Азербайджанската република, законно пребиваващи на територията на държавите членки, на граждани на Европейския съюз, пребиваващи на територията на държавата членка, на която са граждани, и на граждани на Азербайджанската република, пребиваващи на територията на Азербайджанската република;
 б)
 членове на официални делегации, включително постоянни членове на официални делегации, които въз основа на официална покана до държавите членки, Европейския съюз или Азербайджанската република участват в официални срещи, консултации, преговори или програми за обмен, както и в мероприятия, провеждани на територията на Азербайджанската република или на някоя от държавите членки от междуправителствени организации;
 в)
 ученици, студенти и лица, участващи в програма за следдипломно обучение, както и придружаващи ги преподаватели, които предприемат пътувания с цел участие в обучение или образователен курс, включително в рамките на програми за обмен, както


text:
и други свързани с образованието дейности;
 г)
 лица с увреждания и придружаващи ги лица, ако е необходимо;
 д)
 участници в международни спортни мероприятия и лица, които ги придружават служебно;
 е)
 лица, участващи в научни, културни и художествени дейности, включително университетски и други програми за обмен;
 ж)
 лица, които са представили документи, доказващи необходимостта от пътуването им по хуманитарни причини, включително с цел спешно медицинско лечение, и лицето, придружаващо такова лице, или с цел присъствие на погребение на близък роднина, или за посещение на близък роднина, който е тежко болен;
 з)
 представители на организации на гражданското общество, когато предприемат пътуване с цел участие в образователни курсове, семинари, конференции, включително в рамките на програми за обмен;
 и)
 пенсионери;
 й)
 деца на възраст до 12 години;
 к)
 журналисти и членове на технически екипи, които ги придружават служебно.
 3. Ако дадена държава членка или Азербайджанската република си сътрудничи с външен доставчик на услуги във връзка с издаването на визи, външният доставчик на услуги може да налага такса за услугата. Тази такса трябва да е пропорционална на разходите, направени от външния доставчик на услуги при изпълнение на неговите задачи, и да не надхвърля 30 EUR. Държавите членки и Азербайджанската република трябва да запазят възможността всички кандидати да подават заявленията си пряко в техните консулства.
 По отношение на Съюза, външният доставчик на услуги изпълнява дейностите си в съответствие с Визовия кодекс и при пълно зачитане на законодателството на Азербайджанската република.
 По отношение на Азербайджанската република, външният доставчик на услуги изпълнява дейностите си в съответствие с азербайджанското законодателство и законодателството на държавите — членки на ЕС.
 Член 7
 Продължителност на процедурите за обработка на заявленията за визи
 1. Дипломатическите представителства и консулските служби на държавите членки и на Азербайджанската република вземат решение по искането за издаване на виза в срок от 10 календарни дни от датата на получаване на заявлението и документите, необходими за издаване на виза.
 2. Срокът за вземане на решение по заявлението за издаване на виза може да бъде удължен до 30 календарни дни в отделни случаи, и по-специално когато е необходимо допълнително проучване на заявлението.
 3. Срокът за вземане на решение по заявлението за издаване на виза може да бъде съкратен до 2 работни дни или по-малко в спешни случаи.
 Ако за кандидатите трябва да бъде насрочена среща за подаване на заявлението, тя като правило се провежда в срок от две седмици от датата, на която е поискана. Независимо от предвиденото в предходното изречение, външните доставчици на услуги гарантират, че заявление за издаване на виза по правило може да бъде подадено без неоправдано забавяне.
 В надлежно обосновани спешни случаи консулството може да разреши на кандидатите да подадат заявленията си без уговорена среща или такава се провежда незабавно.
 Член 8
 Заминаване в случай на изгубени или откраднати документи
 Граждани на Европейския съюз и на Азербайджанската република, които са изгубили своите документи за самоличност или от които тези документи са били откраднати по време на престоя им на територията на Азербайджанската република или на държавите членки, могат да напуснат територията на Азербайджанската република или на


text:
държавите членки въз основа на валидни документи за самоличност, даващи им право да преминат границата, издадени от дипломатическите представителства или консулските служби на държавите членки или на Азербайджанската република, без каквато и да е виза или друго разрешение.
 Член 9
 Удължаване на срока на виза при извънредни обстоятелства
 За граждани на Европейския съюз и Азербайджанската република, които не могат да напуснат територията на Азербайджанската република или на държавите членки преди посочената в техните визи дата поради непреодолима сила, срокът на валидност на издадената виза и/или продължителността на престоя, посочен в нея, се удължава безплатно в съответствие със законодателството, прилагано от Азербайджанската република или от приемащата държава членка, за срока, необходим за връщането им в държавата на пребиваването им.
 Член 10
 Дипломатически паспорти
 1. Гражданите на Европейския съюз и на Азербайджанската република, които притежават валидни дипломатически паспорти, могат да влизат, излизат и преминават транзитно през територията на Азербайджанската република или на държавите членки без виза.
 2. Лицата, посочени в параграф 1, могат да останат на територията на Азербайджанската република или на териториите на държавите членки за срок не по-дълъг от 90 дни в рамките на период от 180 дни.
 Член 11
 Териториална валидност на визите
 При спазване на националните правила и разпоредби относно националната сигурност на Азербайджанската република и на държавите членки и съгласно разпоредбите на ЕС относно визите с ограничена териториална валидност, гражданите на Съюза и на Азербайджанската република имат право да пътуват в рамките на територията на държавите членки и на Азербайджанската република при равни условия с гражданите на Азербайджанската република и на Европейския съюз.
 Член 12
 Съвместен комитет по действието на споразумението
 1. Страните създават Съвместен комитет от експерти (наричан по-нататък „Комитетът“), съставен от представители на Съюза и на Азербайджанската република. Съюзът се представлява от Европейската комисия, подпомагана от експерти от държавите членки.
 2. Комитетът има по-специално следните задачи:
 а)
 наблюдение на прилагането на настоящото споразумение;
 б)
 представяне на предложения за изменения или допълнения на настоящото споразумение;
 в)
 разрешаване на спорове, свързани с тълкуването или прилагането на разпоредбите на настоящото споразумение.
 3. Комитетът заседава всеки път, когато е необходимо, по искане на една от страните и най-малко веднъж годишно.
 4. Комитетът приема своя процедурен правилник.
 Член 13
 Връзка на настоящото споразумение с двустранни споразумения между държавите членки и Азербайджанската република
 Считано от влизането му в сила, настоящото споразумение има предимство пред разпоредбите на двустранни или многостранни споразумения или спогодби, сключени между отделните държави членки и Азербайджанската република, дотолкова, доколкото разпоредбите на тези споразумения или спогодби уреждат въпроси, които са предмет на настоящото споразумение.
 Член 14
 Заключителни разпоредби
 1. Настоящото споразумение се ратифицира или одобрява от страните в съответствие с техните процедури и влиза в сила на първия ден от втория месец след датата, на която страните се нотифицират взаимно за приключването на посочените процедури.
 2. Чрез дерогация от параграф 1 от настоящия член настоящото споразумение влиза в сила на датата на влизане в сила на Споразумението между Европейския съюз и Азербайджанската република за обратно приемане, ако тази дата е след датата, предвидена в параграф 1 от настоящия член.


text:
3. Настоящото споразумение се сключва за неограничен срок, освен ако не бъде прекратено в съответствие с параграф 6 от настоящия член.
 4. Настоящото споразумение може да бъде изменяно с писменото съгласие на страните. Измененията влизат в сила, след като страните са се нотифицирали взаимно за приключването на своите вътрешни процедури, необходими за тази цел.
 5. Всяка страна може да спре изцяло или отчасти действието на настоящото споразумение по причини, свързани с обществения ред, защитата на националната сигурност или защитата на общественото здраве. Другата страна се нотифицира за решението за спиране не по-късно от 48 часа преди неговото влизане в сила. Страната, спряла действието на настоящото споразумение, информира незабавно другата страна веднага след като отпаднат причините за това спиране.
 6. Всяка страна може да прекрати настоящото споразумение с писмено предизвестие до другата страна. Настоящото споразумение престава да бъде в сила 90 дни след датата на такова предизвестие.
 Съставено във Вилнюс на двадесет и девети ноември две хиляди и тринадесета година, в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски и азербайджански език, като текстовете на всички езици са еднакво автентични.
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 Avropa İttifaqı adından
 За Азербайджанската република
 Por la República de Azerbaiyán
 Za Ázerbájdžánskou republiku
 For Republikken Aserbajdsjan
 Für die Republik Aserbaidschan
 Aserbaidžaani Vabariigi nimel
 Για τη Δημοκρατία χου Αζερμπαϊτζάν
 For the Republic of Azerbaijan
 Pour la République d'Azerbaïdjan
 Za Republiku Azerbajdžan
 Per la Repubblica dell'Azerbaigian
 Azerbaidžanas Republikas vārdā –
 Azerbaidžano Respublikos vardu
 Az Azerbajdzsán Köztársaság részéről
 Għar-Repubblika tal-Azerbajģan
 Voor de Republiek Azerbeidzjan
 W imieniu Republiki Azerbejdżanu
 Pela República do Azerbaijāo
 Pentru Republica Azerbaidjan
 Za Azerbajdžanskú republiku
 Za Azerbajdžansko republiko
 Azerbaidžanin tasavallan puolesta
 För Republiken Azerbajdzjan
 ПРОТОКОЛ
 към Споразумението относно държавите членки, които не прилагат изцяло достиженията на правото от Шенген
 Държавите членки, които са обвързани с достиженията на правото от Шенген, но които все още не издават шенгенски визи до приемане на съответното решение на Съвета във връзка с това, издават национални визи, чиято валидност е ограничена до тяхната собствена територия.
 В съответствие с Решение No 582/2008/ЕО на Европейския парламент и на Съвета от 17 юни 2008 г. за въвеждане на опростен режим за контрол на лица на външните граници, който се основава на едностранното признаване от страна на България, Кипър и Румъния на определени документи като равностойни на националните им визи за целите на транзитно преминаване през техните територии (1) са предприети хармонизирани мерки за улесняването на транзитното преминаване на титуляри на шенгенска виза и шенгенски разрешения за пребиваване през територията на държавите членки,


text:
които все още не прилагат изцяло достиженията на правото от Шенген.
 (1) ОВ L 161, 20.6.2008 г., стр. 30.
 СЪВМЕСТНА ДЕКЛАРАЦИЯ
 относно член 10 от споразумението относно дипломатическите паспорти
 Съюзът или Азербайджанската република могат да поискат частично спиране на действието на споразумението, и по-специално на член 10, в съответствие с процедурата, предвидена в член 14, параграф 5, ако прилагането на член 10 е свързано със злоупотреба от другата страна или води до заплаха за обществената сигурност.
 В случай на спиране на действието на член 10 двете страни започват консултации в рамките на Съвместния комитет, създаден със споразумението, с цел да разрешат проблемите, довели до спирането.
 Като приоритет двете страни заявяват своя ангажимент за гарантиране на високо ниво на сигурност на документите по отношение на дипломатическите паспорти, по-специално чрез включване на биометрични методи за установяване на самоличността. За Съюза това ще бъде осигурено в съответствие с изискванията, предвидени в Регламент (ЕО) No 2252/2004 на Съвета от 13 декември 2004 г. относно стандартите за отличителните знаци за сигурност и биометричните данни в паспортите и документите за пътуване, издавани от държавите членки (1).
 (1) ОВ L 385, 29.12.2004 г., стр. 1.
 СЪВМЕСТНА ДЕКЛАРАЦИЯ
 относно Дания
 Страните отбелязват, че настоящото споразумение не се прилага към процедурите за издаване на визи от дипломатическите представителства и консулските служби на Кралство Дания.
 При тези обстоятелства е желателно властите на Дания и Азербайджанската република да сключат без забавяне двустранно споразумение за улесняване на издаването на визи за краткосрочен престой, съдържащо договорености, сходни с тези на споразумението между Европейския съюз и Азербайджанската република.
 СЪВМЕСТНА ДЕКЛАРАЦИЯ
 относно Обединеното Кралство и Ирландия
 Страните отбелязват, че настоящото споразумение не се прилага на територията на Обединеното кралство и Ирландия.
 При тези обстоятелства е желателно властите на Обединеното кралство, Ирландия и Азербайджанската република да сключат двустранни споразумения за улесняване на издаването на визи.
 СЪВМЕСТНА ДЕКЛАРАЦИЯ
 относно Исландия, Норвегия, Швейцария и Лихтенщайн
 Страните отбелязват съществуващите тесни връзки между Европейския съюз и Швейцария, Исландия, Лихтенщайн и Норвегия, по-конкретно въз основа на споразуменията от 18 май 1999 г. и 26 октомври 2004 г. относно асоциирането на тези държави към изпълнението, прилагането и развитието на достиженията на правото от Шенген.
 При тези обстоятелства е желателно властите на Швейцария, Исландия, Лихтенщайн, Норвегия и Азербайджанската република да сключат без забавяне двустранни споразумения за улесняване на издаването на визи за краткосрочен престой, съдържащи договорености, сходни с тези на споразумението между Европейския съюз и Азербайджанската република.
 СЪВМЕСТНА ДЕКЛАРАЦИЯ
 относно сътрудничеството по отношение на документите за пътуване
 Страните се договарят, че при наблюдението на прилагането на споразумението Съвместният комитет, създаден съгласно член 12 от споразумението, следва да оценява въздействието на нивото на сигурност на съответните документи за пътуване върху действието на споразумението. За тази цел страните се договарят редовно да се информират взаимно относно мерките, предприети с цел да се избегне умножаването на документите за пътуване и с цел развиването на техническите аспекти на сигурността на документите за пътуване, както и във връзка с процеса на персонално издаване на документи за пътуване.
 СЪВМЕСТНА ДЕКЛАРАЦИЯ
 относно служебните паспорти
 Страните, като вземат предвид рамката на


text:
 Важна правна забележка
 |
 12008M/PRO/20
 Консолидиран текст на Договора за функционирането на Европейския съюз - ПРОТОКОЛИ - Протокол (No 20) относно прилагането на някои аспекти на член 26 от Договора за функционирането на Европейския съюз спрямо Обединеното кралство и Ирландия
 Официален вестник n° 115 , 09/05/2008 стр. 0293 - 0294
 ПРОТОКОЛ (No 20)ОТНОСНО ПРИЛАГАНЕТО НА НЯКОИ АСПЕКТИ НА ЧЛЕН 26 ОТ ДОГОВОРА ЗА ФУНКЦИОНИРАНЕТО НА ЕВРОПЕЙСКИЯ СЪЮЗ СПРЯМО ОБЕДИНЕНОТО КРАЛСТВО И ИРЛАНДИЯВИСОКОДОГОВАРЯЩИТЕ СЕ СТРАНИ,КАТО ЖЕЛАЯТ да уредят някои въпроси, отнасящи се до Обединеното кралство и Ирландия,КАТО ВЗЕМАТ ПРЕДВИД съществуването от много години на специален ред, установен за пътуванията между Обединеното кралство и Ирландия,СЕ СПОРАЗУМЯХА по следните разпоредби, които са приложени към Договора за Европейския съюз и към Договора за функционирането на Европейския съюз.Член 1Независимо от членове 26 и 77 от Договора за функционирането на Европейския съюз, всяка друга разпоредба на споменатия договор или на Договора за Европейския съюз, всяка мярка, приемана по силата на тези договори или всяко международно споразумение, сключено от Съюза или от Съюза и неговите държави-членки с една или повече трети страни, Обединеното кралство има правото да упражнява на своите граници с останалите държави-членки такъв контрол спрямо лицата, които желаят да влязат в Обединеното кралство, какъвто тя счита необходим за:а) проверка на правото на влизане в Обединеното кралство на граждани на държави-членки или на зависимите членове на тяхното семейство, които упражняват права, предоставени им от правото на Съюза, както и на граждани от други държави, на които такива права са предоставени по силата на обвързващо за Обединеното кралство споразумение; иб) решение дали да предостави или не на други лица разрешение за влизане на територията на Обединеното кралство.Членове 26 и 77 от Договора за функционирането на Европейския съюз, всяка друга разпоредба на същия договор или на Договора за Европейския съюз или всяка мярка, приемана по прилагането на тези договори, не засягат по никакъв начин правата на Обединеното кралство да установява или да упражнява такива проверки. Позоваванията на Обединеното кралство в настоящия член обхващат териториите, за чиито външнополитически отношения отговаря Обединеното кралство.Член 2Обединеното кралство и Ирландия могат да продължават да договарят помежду си установения ред за движението на лица между техните територии ("обща зона за пътуване"), като зачитат изцяло правата на лицата, посочени в член 1, първа алинея, буква а) от настоящия протокол. Следователно докато тези договорености са в сила, разпоредбите на член 1 от настоящия протокол се прилагат спрямо Ирландия при същите условия както тези спрямо Обединеното кралство. Членове 26 и 77 от Договора за функционирането на Европейския съюз, всяка друга разпоредба на същия договор или на Договора за Европейския съюз или всяка мярка, приета във връзка с прилагането на тези договори, не засягат по никакъв начин тези договорености.Член 3Останалите държави-членки имат право да упражняват на своите граници или на всеки пункт за влизане на тяхната територия такива проверки спрямо лицата, които желаят да влязат на тяхната територия от Обединеното кралство или от всяка друга територия, чиито външни отношения са под негова отговорност, за целите, посочени в член 1 от настоящия протокол, или от Ирландия, доколкото разпоредбите


text:
 22.2.2022
 BG
 Официален вестник на Европейския съюз
 L 41/36
 ПРЕПОРЪКА No 1/2022 НА СЪВМЕСТНИЯ КОМИТЕТ ЕС—ООП
 от 31 януари 2022 година
 за разрешаване на удължаването на срока на действие на Плана за действие на ЕС—ПВ [2022/253]
 СЪВМЕСТНИЯТ КОМИТЕТ ЕС—ООП,
 като взе предвид Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на палестинската администрация на Западния бряг и Ивицата Газа, от друга (1),
 като има предвид, че:
 (1)
 Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на палестинската администрация на Западния бряг и Ивицата Газа, от друга (наричано по-нататък „Временното споразумение за асоцииране“), беше подписано на 24 февруари 1997 г. и влезе в сила на 1 юли 1997 г.
 (2)
 В съответствие с член 63 от Временното споразумение за асоцииране Съвместният комитет е оправомощен да взема решения и да прави съответни препоръки.
 (3)
 Член 10 от Процедурния правилник на Съвместния комитет предвижда възможността за вземане на решения чрез писмена процедура между заседанията, ако двете страни се споразумеят за това.
 (4)
 Удължаването на срока на действие на плана за действие ЕС—ПВ с три години ще даде на страните възможност да продължат сътрудничеството си през следващите години, включително чрез възможното договаряне на приоритети за партньорство,
 ПРИЕ НАСТОЯЩАТА ПРЕПОРЪКА
 Член 1
 Съвместният комитет, като действа чрез писмена процедура, препоръчва срокът на действие на Плана за действие на ЕС—ПВ да бъде удължен с три години, считано от датата на приемане на настоящата препоръка.
 Член 2
 Настоящата препоръка поражда действие в деня на приемането ѝ.
 Съставено в Брюксел на 31 януари 2022 година.
 За Съвместния комитет ЕС—ООП
 Председател
 Estephan SALAMEH
 (1) OВ L 187, 16.7.1997 г., стр. 3.


text:
 Важна правна забележка
 |
 21998D0604(05)
 Официален вестник n° L 160 , 04/06/1998 стр. 0042 - 0043 специално чешко издание глава 11 том 03 стр. 45 - 46 специално испанско издание глава 11 том 03 стр. 45 - 46 специално унгарско издание глава 11 том 03 стр. 45 - 46 специално литвийско издание глава 11 том 03 стр. 45 - 46 LV.ES глава 11 том 03 стр. 45 - 46 MT.ES глава 11 том 03 стр. 45 - 46 PL.ES глава 11 том 03 стр. 45 - 46 SK.ES глава 11 том 03 стр. 45 - 46 специално словенско издание глава 11 том 03 стр. 45 - 46
 Решение на Съвместния комитет на ЕИПNo 84/97от 12 ноември 1997 годиназа изменение на приложение ХIV (Конкуренция) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че приложение ХIV към Споразумението е изменено с Решение No 12/97 на Съвместния комитет на ЕИП [1];като има предвид, че Регламенти (ЕИО) No 1983/83 [2] и (ЕИО) No 1984/83 [3] на Комисията от 22 юни 1983 г. относно прилагането на член 85, параграф 3 от Договора към определени категории споразумения съответно за изключителни права на дистрибуция и за изключителни права на закупуване, вече са неразделна част от Споразумението;като има предвид, че Регламенти (ЕИО) No 1983/83 и (ЕИО) No 1984/83 се прилагат до 31 декември 1997 г., Комисията реши да измени тези регламенти, като удължи срока им на действие до 31 декември 1999 г.;като има предвид, че за да се гарантира сигурността от правна гледна точка на предприятията и еднаквото естество на разпоредбите на Европейското икономическо пространство, Регламент (ЕО) No 1582/97 на Комисията от 30 юли 1997 г. за изменение на Регламенти (ЕИО) No 1983/83 и (ЕИО) No 1984/83 относно прилагането на член 85, параграф 3 от Договора към определени категории споразумения съответно за изключителни права на дистрибуция и за изключителни права на закупуване [4], трябва да бъде включен в Споразумението,РЕШИ:Член 1Точка 2 (Регламент (ЕИО) No 1983/83 на Комисията) от приложение ХIV към Споразумението се изменя, както следва:1. Добавя се следното тире:- "— 397 R 1582: Регламент (ЕО) No 1582/97 на Комисията от 30 юли 1997 г. (ОВ L 214, 6.8.1997 г., стр. 27)."2. Буква д) се заличава.Член 2Точка 3 (Регламент (ЕИО) No 1984/83 на Комисията) от приложение ХIV към Споразумението се изменя, както следва:1. Добавя се следното тире:- "— 397 R 1582: Регламент (ЕО) No 1582/97 на Комисията от 30 юли 1997 г. (ОВ L 214, 6.8.1997 г., стр. 27)."2. Буква д) се заличава.Член 3Текстовете на Регламент (ЕО) No 1582/97 на Комисията на исландски и норвежки език, които се прилагат към съответните езикови версии на настоящото решение, са автентични.Член 4Настоящото решение влиза в сила на 13 ноември 1997 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 5Настоящото решение се публикува в раздела за ЕИП и в притурката за


text:
 4.8.2016
 BG
 Официален вестник на Европейския съюз
 L 211/25
 РЕШЕНИЕ НА СЪВМЕСТНИЯ КОМИТЕТ НА ЕИП
 No 88/2015
 от 30 април 2015 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2016/1271]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Делегиран регламент (ЕС) No 1252/2014 на Комисията от 28 май 2014 г. за допълнение на Директива 2001/83/ЕО на Европейския парламент и на Съвета по отношение на принципите и насоките за добра производствена практика за активни вещества за лекарствени продукти за хуманна употреба (1) следва да бъде включен в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 15рв (Делегиран регламент (ЕС) No 357/2014 на Комисията) от глава XIII на приложение II към Споразумението за ЕИП се вмъква следната точка:
 „15рв.
 32014 R 1252: Делегиран регламент (ЕС) No 1252/2014 на Комисията от 28 май 2014 г. за допълнение на Директива 2001/83/ЕО на Европейския парламент и на Съвета по отношение на принципите и насоките за добра производствена практика за активни вещества за лекарствени продукти за хуманна употреба (ОВ L 337, 25.11.2014 г., стр. 1).“
 Член 2
 Текстовете на Делегиран регламент (ЕС) No 1252/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на1 май 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 април 2015 година.
 За Съвместния комитет на ЕИП
 Председател
 Gianluca GRIPPA
 (1) ОВ L 337, 25.11.2014 г., стр. 1.
 (*) Без отбелязани конституционни изисквания.


text:
 Важна правна забележка
 |
 21999D0708(02)
 Официален вестник n° L 172 , 08/07/1999 стр. 0050 - 0050 специално чешко издание глава 11 том 04 стр. 4 - 4 специално испанско издание глава 11 том 04 стр. 4 - 4 специално унгарско издание глава 11 том 04 стр. 4 - 4 специално литвийско издание глава 11 том 04 стр. 4 - 4 LV.ES глава 11 том 04 стр. 4 - 4 MT.ES глава 11 том 04 стр. 4 - 4 PL.ES глава 11 том 04 стр. 4 - 4 SK.ES глава 11 том 04 стр. 4 - 4 специално словенско издание глава 11 том 04 стр. 4 - 4
 Решение на Съвместния комитет на ЕИПNo 71/98от 31 юли 1998 годиназа изменение на приложение II "Технически регламенти, стандарти, изпитване и сертифициране" към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, оттук нататък наричано "споразумението", и по-специално член 98 от него,като има предвид, че приложение II към споразумението беше изменено с Решение No 58/98 на Съвместния комитет на ЕИП от 4 юли 1998 г. [1];като има предвид, че Директива 96/77/ЕО на Комисията от 2 декември 1996 г. за установяване на специфични критерии за чистота на хранителните добавки, различни от оцветителите и подсладителите [2], трябва да се включи в споразумението,РЕШИ:Член 1Следното тире се добавя към глава XII, точка 46 (Директива 89/107/ЕИО на Съвета) от приложение II към споразумението:- "— 396 L 0077: Директива 96/77/ЕО на Комисията от 2 декември 1996 г. (ОВ L 339, 30.12.1996 г., стр. 1)."Член 2Текстовете на точка 3 (Директива 65/66/ЕИО на Съвета) и на точка 17 (Директива 78/664/ЕИО на Съвета) от глава XII от приложение II към споразумението се заличават.Член 3Текстовете на Директива 96/77/ЕО на исландски и норвежки език, приложени към съответните езикови версии на настоящото решение, са автентични.Член 4Настоящото решение влиза в сила на 1 август 1998 г., при условие че всички нотификации съгласно член 103, параграо 1 от споразумението са направени на Съвместния комитет на ЕИП.Член 5Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 31 юли 1998 година.За Съвместния комитет на ЕИППредседателN. v. Liechtenstein[1] ОВ L 100, 15.4.1999 г., стр. 42.[2] ОВ L 339, 30.12.1996 г., стр. 1.--------------------------------------------------


text:
 19.5.2016
 BG
 Официален вестник на Европейския съюз
 L 129/43
 РЕШЕНИЕ НА СЪВМЕСТНИЯ КОМИТЕТ НА ЕИП
 No 59/2015
 от 20 март 2015 година
 за изменение на приложение XI (Електронни комуникации, аудио-визуални услуги и информационно общество) към Споразумението за ЕИП [2016/742]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Препоръка 2013/466/ЕС на Комисията от 11 септември 2013 г. относно съгласувани задължения за недопускане на дискриминация и методологии за определяне на разходите с цел насърчаване на конкуренцията и подобряване на средата за инвестиции в широколентова инфраструктура (1) следва да бъде включена в Споразумението за ЕИП.
 (2)
 Поради това приложение XI към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Под заглавието „АКТОВЕ, КОИТО СЕ ВЗЕМАТ ПРЕДВИД ОТ ДОГОВАРЯЩИТЕ СЕ СТРАНИ“ от приложение XI към Споразумението за ЕИП след точка 26м (Препоръка 2010/167/ЕС на Комисията) се вмъква следната точка:
 „26н.
 32013 H 0466: Препоръка 2013/466/ЕС на Комисията от 11 септември 2013 г. относно съгласувани задължения за недопускане на дискриминация и методологии за определяне на разходите с цел насърчаване на конкуренцията и подобряване на средата за инвестиции в широколентова инфраструктура (ОВ L 251, 21.9.2013 г., стр. 13).“
 Член 2
 Текстовете на Препоръка 2013/466/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 21 март 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 20 март 2015 година.
 За Съвместния комитет на ЕИП
 Председател
 Gianluca GRIPPA
 (1) ОВ L 251, 21.9.2013 г., стр. 13.
 (*) Без отбелязани конституционни изисквания.


text:
 17.8.2013
 BG
 Официален вестник на Европейския съюз
 L 220/3
 ПРОТОКОЛ
 за изменение на Виенската конвенция от 1963 г. за гражданска отговорност за ядрена вреда
 ДЪРЖАВИТЕ, КОИТО СА СТРАНИ ПО НАСТОЯЩИЯ ПРОТОКОЛ,
 КАТО ИМАТ ПРЕДВИД, че е желателно Виенската конвенция от 21 май 1963 г. за гражданска отговорност за ядрена вреда да бъде изменена, за да бъде осигурен по-широк обхват, увеличен размер на отговорността от страна на експлоатиращия ядрената инсталация и усъвършенствани средства за осигуряване на адекватно и справедливо обезщетение,
 СЕ СПОРАЗУМЯХА за следното,
 Член 1
 Конвенцията, която се изменя с разпоредбите на настоящия протокол, е Виенската конвенция от 21 май 1963 г. за гражданска отговорност за ядрена вреда, наричана по-нататък „Виенската конвенция от 1963 г.“.
 Член 2
 Член I от Виенската конвенция от 1963 г. се изменя, както следва:
 1.
 Буква j) от точка 1 се изменя, както следва:
 а)
 думата „и“ в края на подточка (ii) се заличава и се поставя в края на подточка (iii);
 б)
 добавя се нова подточка (iv), както следва:
 „(iv)
 други инсталации, в които се съдържа ядрено гориво или радиоактивни продукти или отпадъци и които управителния съвет на Международната агенция за ядрена енергия периодично определя;“.
 2.
 Точка 1, буква k) се заменя със следния текст:
 „(k)
 „Ядрена вреда“ означава:
 (i)
 смърт или телесна повреда;
 (ii)
 загуба или повреда на имущество;
 и всяка от следните категории до степента, предвидена по правото на компетентния съд:
 (iii)
 икономическа загуба, която произтича от загуба или вреда, посочени в подточка (i) или (ii) и доколкото не е включена там, ако е понесена от лице, което има право да предяви иск с оглед на тази загуба или вреда;
 (iv)
 стойността на мерките по възстановяването на увредена околна среда, освен в случаите, когато това увреждане е незначително, ако такива мерки действително са предприети или трябва да бъдат предприети, и доколкото това не е включено в подточка (ii);
 (v)
 загуба на приходи, които произтичат от икономически интерес от използването или възползването от околната среда, и която се дължи на значително увреждане на тази околна среда, и доколкото това не е включено в подточка (ii);
 (vi)
 стойността на предпазните мерки и всяка друга допълнителна загуба или вреда, причинена от такива мерки;
 (vii)
 всяка друга икономическа загуба, различна от загубата, причинена от увреждане на околната среда, когато това е допустимо по общото право в областта на гражданската отговорност на компетентния съд,
 в случая на подточки (i)—(v) и (vii) по-горе до степента, в която загубата или вредата произтича или е резултат от йонизиращи лъчения, излъчвани от източник на радиация, който се намира в ядрена инсталация, или излъчвани от ядреното гориво, или от радиоактивните продукти или отпадъци, които се намират в ядрената инсталация, или от ядрен материал с произход от ядрена инсталация, идващ или изпратен към нея, доколкото загубата или вредата са резултат от радиоактивните свойства на тези материали, или от комбинация от радиоактивни свойства с токсични, експлозивни или други опасни свойства на тези материали.“
 3.
 Точка 1, буква (l) се заменя със следния текст:
 „(l)
 Ядрена авария означава всеки факт или поредица от факти


text:
с един и същ произход, които причиняват ядрена вреда или които създават, но единствено по отношение на превантивните мерки, сериозна и непосредствена заплаха да причинят такава вреда.“
 4.
 След точка 1, буква (l) се добавят четири нови букви (m), (n), (o) и (p), както следва:
 „(m)
 „Възстановителни мерки“ означава всички разумни мерки, които са утвърдени от компетентните органи на държавата, в която са предприети мерките, и които целят да възстановят или възобновят увредените или разрушени компоненти на околната среда или да въведат в околната среда, когато е уместно, еквивалента на тези компоненти. Законодателството на държавата, която е претърпяла вредата, определя кой има право да предприеме такива мерки.
 (n)
 „Превантивни мерки“ означава всяка разумна мярка, предприета от което и да е лице, след като е настъпила ядрена авария, за предотвратяването или ограничаването до минимум на вредите, изброени в буква (k), подточки (i)—(v) или (vii), след като бъде одобрена от компетентните органи, ако това се изисква от законодателството на държавата, в която е предприета мярката.
 (о)
 „Разумни мерки“ означава всяка мярка, счетена от правото на компетентния съд за адекватна и пропорционална по отношение на всички обстоятелства, например:
 (i)
 естеството и обхвата на претърпяната вреда или, в случая с превантивните мерки, естеството и обхвата на риска от такава вреда;
 (ii)
 степента, в която тези мерки е вероятно да бъдат ефективни към момента на тяхното предприемане; както и
 (iii)
 съответните научно-технически познания.
 (p)
 „Специални права на тираж“, наричани по-нататък „СПТ“, означава разчетната единица, определена от Международния валутен фонд и използвана от него за неговите вътрешни операции и транзакции.“
 5.
 Точка 2 се заменя със следния текст:
 „2. Държавата, в която се намира инсталацията, може да изключи прилагането на настоящата конвенция за всяка ядрена инсталация или малки количества ядрен материал, когато това е оправдано поради наличната ниска степен на риск, при условие че:
 (а)
 по отношение на ядрените инсталации критериите за такова изключване са определени от управителния съвет на Международната агенция за ядрена енергия и всяко изключване, предвидено от държавата, в която се намира инсталацията, отговаря на тези критерии; както и
 (b)
 по отношение на малки количества ядрен материал максималните граници за количества при такова изключване са определени от управителния съвет на Международната агенция за ядрена енергия и всяко изключване, предвидено от държавата, в която се намира инсталацията, отговаря на така определените граници.
 Критериите за изключване на ядрени инсталации и максималните граници за изключване на малки количества ядрен материал се преразглеждат периодично от управителния съвет.“
 Член 3
 Добавят се два нови члена I A и I B след член I от Виенската конвенция от 1963 г., както следва:
 „Член I A
 1. Настоящата конвенция се прилага за ядрена вреда без оглед на това къде е претърпяна.
 2. Държавата, в която се намира инсталацията, може обаче да предвиди в законодателството си изключение по отношение на прилагането на настоящата конвенция за понесени вреди:
 (а)
 на територията на държава, която не е договаряща се страна; или
 (b)
 в която и да е морска зона, установена съгласно международното морско право от недоговаряща се страна.
 3. Изключение по силата на


text:
точка 2 от настоящия член може да се прилага само по отношение на недоговаряща се страна, която към момента на аварията:
 (а)
 има ядрена инсталация на своя територия или в която и да е морска зона, установена от тази държава съгласно международното морско право; както и
 (b)
 не предоставя еквивалентни реципрочни ползи.
 4. Всяко изключение по силата на точка 2 от настоящия член не засяга правата, посочени в точка 2, буква (а) от член IX и всяко изключение по силата на точка 2, буква (b) от настоящия член не се прилага за вреда на борда на кораб или въздухоплавателно средство или за повреда на кораб или въздухоплавателно средство.
 Член I В
 Настоящата конвенция не се прилага за ядрени инсталации, които не се използват за мирни цели.“
 Член 4
 Член II от Виенската конвенция от 1963 г. се изменя, както следва:
 1.
 В края на точка 3, буква а) се добавя следният текст:
 „Държавата, в която се намира инсталацията, може да ограничи размера на публичните средства, които се предоставят за една авария, до разликата, ако съществува такава, между размера, установен в настоящия протокол, и размера, установен в член V, точка 1.“
 2.
 В края на точка 4 се добавя следният текст:
 „Държавата, в която се намира инсталацията, може да ограничи размера на публичните средства, които се предоставят, както е предвидено в точка 3, буква (а) от настоящия член.“
 3.
 Точка 6 се заменя със следния текст:
 „6. Никой не носи отговорност за загуба или вреда, която не е ядрена вреда съгласно разпоредбите на член I, точка 1, буква (k), но която е можело да бъде определена като ядрена вреда съгласно посочената разпоредба.“
 Член 5
 След първото изречение в член III от Виенската конвенция от 1963 г. се добавя следният текст:
 „Въпреки това държавата, в която се намира инсталацията, може да предвиди изключение от това задължение по отношение на превоз, който се осъществява изцяло на нейна територия.“
 Член 6
 Член IV от Виенската конвенция от 1963 г. се изменя, както следва:
 1.
 Точка 3 се заменя със следния текст:
 „3. Никаква отговорност не се носи от експлоатиращия съгласно настоящата конвенция, ако той докаже, че ядрената вреда е пряк резултат на въоръжен конфликт, военни действия, гражданска война или въстание.“
 2.
 Точка 5 се заменя със следния текст:
 „5. Експлоатиращият не е отговорен съгласно настоящата конвенция за ядрена вреда, причинена:
 (а)
 на самата ядрена инсталация и на всяка друга ядрена инсталация, включително на ядрена инсталация в процес на изграждане, разположена на площадката, на която се намира тази инсталация; както и
 (b)
 на всяко имущество, което е разположено на същата площадка и което се използва или следва да се използва във връзка с такава инсталация.“
 3.
 Точка 6 се заменя със следния текст:
 „6. Изплащането на обезщетение за вреда, причинена на превозното средство, на което се намират в момента на ядрената авария въпросните ядрени материали, не може да има за последствие намаляване на отговорността на експлоатиращия за другите вреди до размер под 150 милиона СПТ или друг по-висок размер, определен в законодателството на договаряща се


text:
страна, или в размер, установен съгласно член V, точка 1, буква (c).“
 4.
 Точка 7 се заменя със следния текст:
 „7. Нищо в настоящата конвенция не засяга отговорността на което и да е физическо лице за ядрена вреда, за която експлоатиращият по смисъла на точка 3 или 5 от настоящия член не е отговорен съгласно настоящата конвенция и която това физическо лице е причинило чрез действие или бездействие с намерение да причини вреда.“
 Член 7
 1. Текстът на член V от Виенската конвенция от 1963 г. се заменя със следния текст:
 1.„1. Отговорността на експлоатиращия може да бъде ограничена от държавата, в която се намира инсталацията, за всяка една ядрена авария:
 (а)
 до сума не по-малка от 300 милиона СПТ; или
 (b)
 до сума не по-малка от 150 милиона СПТ, при условие че тази държава предоставя в допълнение като обезщетение за ядрена вреда публични средства до най-малко 300 милиона СПТ; или
 (c)
 за максимален срок от 15 години, считано от датата на влизане в сила на настоящия протокол, като преходният размер не може да бъде по-малък от 100 милиона СПТ по отношение на ядрена авария, възникнала в рамките на този срок. Възможно е да се предвиди сума, по-ниска от 100 милиона СПТ, при условие че тази държава предоставя публични средства като обезщетение за ядрена вреда, която покрива разликата между този по-нисък размер и сумата от 100 милиона СПТ.
 2. Независимо от предвиденото в точка 1 от настоящия член държавата, в която се намира инсталацията, може да определи по-нисък размер на отговорността на експлоатиращия предвид естеството на ядрената инсталация или на използваните ядрени вещества и предвидимите последствия от настъпила в тази инсталация авария, при условие че този определен размер в никакъв случай не е по-малък от 5 милиона СПТ и при условие че държавата, в която се намира инсталацията, гарантира да бъдат предоставени публични средства до размера, определен съгласно точка 1.
 3. Сумите, определени от държавата, в която се намира инсталацията, чийто експлоатиращ е отговорен, се прилагат в съответствие с точки 1 и 2 от настоящия член и точка 6 от член IV, независимо къде е настъпила ядрената авария.“
 2. След член V се добавят четири нови члена V A, V B, V C и V D, както следва:
 „Член V A
 1. Лихвите и съдебните разноски, определени от съда по исковете за обезщетение за ядрена вреда, се плащат допълнително от сумите, посочени в член V.
 2. Сумите, посочени в член V и в член IV, точка 6, може да бъдат превърнати в национална валута, като цифрите се закръглят.
 Член V B
 Всяка договаряща се страна прави необходимото лицата, претърпели вреда, да могат да упражнят правото си на обезщетение, без да завеждат отделни производства, в зависимост от произхода на средствата, предвидени за такова обезщетение.
 Член V C
 1. Ако съдилищата, които са компетентни, са съдилища на договаряща се страна, различна от държавата, в която се намира инсталацията, необходимите публични средства по член V, точка 1, букви (b) и (c) и по член VII, точка 1, както и лихвите и съдебните разноски,


text:
определени от съда, може да бъдат предоставени от посочената на първо място договаряща се страна. Държавата, в която се намира инсталацията, възстановява на другата договаряща се страна платените по този начин суми. Двете договарящи се страни договарят процедурата за възстановяването на платените средства.
 2. Ако съдилищата, които са компетентни, са съдилища на договаряща се страна, различна от държавата, в която се намира инсталацията, договарящата се страна, чиито съдилища са компетентни, предприема всички необходими мерки, за да даде възможност на държавата, в която се намира инсталацията, да участва в производството и в евентуално споразумение относно обезщетението.
 Член V D
 1. Ако една трета от всички договарящи се страни изрази желание да бъдат изменени границите на размера на отговорността, посочени в член V, генералният директор на Международната агенция за атомна енергия свиква заседание на договарящите се страни.
 2. Изменения се приемат с мнозинство от две трети от всички присъстващи и гласували договарящи се страни, при условие че по време на гласуването присъстват най-малко половината от всички договарящи се страни.
 3. Когато разглежда предложение за изменение на границите на размера на обезщетенията, заседанието на договарящите се страни взема предвид, наред с другото, риска от вреда в резултат на ядрена авария, промените във валутните стойности и възможностите на застрахователния пазар.
 2.4.
 (а)
 Генералният директор на МААЕ уведомява всички договарящи се страни за всяко изменение, утвърдено съобразно с точка 2 от настоящия член, за да може да бъде прието от тях. Изменението се счита за прието в края на период от 18 месеца след уведомлението за него, при условие че най-малко една трета от всички договарящи се страни са съобщили на генералния директор по време на приемането на изменението от заседанието на МААЕ, че го приемат. Изменение, прието в съответствие с настоящата точка, влиза в сила 12 месеца след като бъде прието за тези договарящи се страни, които са го приели.
 (b)
 Ако в срок до 18 месеца след датата на уведомлението за приемане изменението не бъде прието съобразно с условията в буква (а), то се счита за отхвърлено.
 5. За всяка договаряща се страна, приела дадено изменение след неговото приемане, но преди влизането му в сила или след влизането му в сила в съответствие с точка 4 от настоящия член, изменението влиза в сила 12 месеца след като бъде прието от тази договаряща се страна.
 2.6. Държава, която стане страна по настоящата конвенция след влизането в сила на дадено изменение в съответствие с точка 4 от настоящия член и не е изразила различно намерение:
 (a)
 се счита за страна по така изменената конвенция; както и
 (b)
 се счита за страна по неизменената конвенция по отношение на всяка трета страна, която не е обвързана с изменението.“
 Член 8
 Член VI от Виенската конвенция от 1963 г. се изменя, както следва:
 1.
 Точка 1 се заменя със следния текст:
 „1.
 (a)
 Право за обезщетение по смисъла на настоящата конвенция се погасява, ако искът не бъде предявен в срок от:
 (i)
 тридесет години от датата на ядрената авария при настъпила смърт или понесена телесна повреда;
 (ii)
 десет